കോണ്ഗ്രസില് നിന്ന് ഔദ്യോഗികമായി രാജിവെച്ച് അമരീന്ദര് സിംഗ് പുതിയ പാര്ട്ടിയുടെ പേര് പ്രഖ്യാപിച്ചു ഛണ്ഡീഗഡ് : കോണ്ഗ്രസില് നിന്ന് ഔദ്യോഗികമായി രാജിവെച്ച് മുന് പഞ്ചാബ് മുഖ്യമന്ത്രി അമരീന്ദര് സിംഗ്. പാര്ട്ടി അദ്ധ്യക്ഷ സോണിയ ഗാന്ധിക്ക് രാജിക്കത്ത് സമര്പ്പിച്ചു. പുതുതായി ആരംഭിക്കുന്ന രാഷട്രീയ പാര്ട്ടിയുടെ പേരും അമീരന്ദര് സിംഗ് പ്രഖ്യാപിച്ചു. പഞ്ചാബ് ലോക് കോണ്ഗ്രസ് എന്നാണ് പാര്ട്ടിയുടെ പേര്. കോണ്ഗ്രസ് പാര്ട്ടിക്കും മറ്റ് നേതാക്കള്ക്കുമെതിരെ രൂക്ഷ വിമര്ശനം ഉന്നയിച്ചുകൊണ്ടാണ് അമരീന്ദര് സിംഗ് രാജിക്കത്ത് സമര്പ്പിച്ചത്. പാകിസ്താന്റെ സഹായിയും അസ്ഥിരനായ വ്യക്തിയുമായ നവജ്യോത് സിംഗ് സിദ്ദുവിനെയാണ് രാഹുല് ഗാന്ധിയും പ്രിയങ്ക ഗാന്ധിയും ചേര്ന്ന് സഹായിക്കുന്നത്. സോണിയ ഗാന്ധി ഇതെല്ലാം കണ്ടില്ലന്ന് നടിക്കുകയാണെന്നും അമരീന്ദര് സിംഗ് ആരോപിച്ചു. പഞ്ചാബിലെ പാര്ട്ടി നേതാവ് ഹരീഷ് റാവത്തിനെയും അദ്ദേഹം രൂക്ഷമായി വിമര്ശിച്ചു. പഞ്ചാബ് മുഖ്യമന്ത്രി സ്ഥാനത്ത് നിന്നും ക്യാപ്റ്റന് അമരീന്ദര് സിംഗിനെ നീക്കിയതിന് പിന്നാലെയാണ് അദ്ദേഹം നേതൃത്വത്തിനോട് അതൃപ്തി അറിയിച്ചത്. പഞ്ചാബിലെ പാര്ട്ടി അദ്ധ്യക്ഷന് നവജ്യോത് സിംഗ് സിദ്ധുവിന്റെ ആഗ്രഹപ്രകാരമായിരുന്നു നടപടി. തുടര്ന്ന് സിദ്ധുവിന്റെ അനുയായിയായ ഛരണ്ജീത് സിംഗ് ഛന്നിയെ പുതിയ മുഖ്യമന്ത്രിയായി നിയോഗിച്ചു. ഇതോടെ അതൃപ്തി അറിയിച്ചുകൊണ്ട് പാര്ട്ടി വിട്ട അമരീന്ദര് സിംഗ് പുതിയ പാര്ട്ടി ആരംഭിക്കുമെന്ന് പ്രഖ്യാപിക്കുകയായിരുന്നു. പഞ്ചാബിന്റെ ഭാവിക്ക് വേണ്ടിയാണ് താന് പൊരുതുന്നത് എന്നും നവജ്യോത് സിംഗ് സിദ്ധുവിനെതിരെ മത്സരിക്കുമെന്നും അമരീന്ദര് സിംഗ് അറിയിച്ചിരുന്നു.